मख’नो गोनांदि सुधु ब्रह्मआ गावनि उदैनि थाखायल’ खामानि मावाखै। गोबाव समनिफ्राइनो गामि ओनसोलनि लाइमोन सेंग्रा-सिख्लाफोरनि खेला-दुला गेलेनायाव नांगौ मुवा बेसादफोरखौ जगायनानै होबोदों आरो गामिनि माखासे बोराइ-बुरै बैसोनि सुबुंफोरनो गोजां बोथोराव जि-जोम रान्नानै होयो। आरो कभिड-19 नि साग्लोबसारनायनि जाउनाव लकडाउननि समावबो मावनानै जानो हायै दुखुथिया नख’रफोरनो माइरं-दैरं जानाय-लोंनाय, मुवा बेसादफोरखौ बानस’नानै होबोबाय थादों बिथां समाज सिबियारि सुधु ब्रह्मआ।